|  |  |
| --- | --- |
| 

|  |
| --- |
| **荃灣綫Tsuen Wan Line** |

 |
| 荃灣綫荃灣站2號月台荃灣綫荃灣站2號月台
荃灣綫荃灣站2號月台 |
|  |
| 

|  |  |
| --- | --- |
| 站數 | 16 |
| 簡稱 | TWL |
| 類別 | 重型鐵路系統 |
| 長度 | 16公里 |
| 地區 | 荃灣、葵青、深水埗、油尖旺及中西區 |
| 通車日期 | 1982年5月10號 |
| 電化模式 | 1500伏特直流電 |
| 軌距 | 混凝土道床段：1432毫米開放式路段標準軌：1435毫米 |
| 雙線區間 | 全綫 |
| 閉塞方式 | 車內訊號閉塞式（ATP） |
| 營運最高速度 | 每小時80公里 |
| 用車 | 都城嘉慕電動列車（M-Train） |

 |
| 

 |

**荃灣綫**（粵拼：cyun4 waan1 sin3；英文：**Tsuen Wan Line**）係由港鐵營運嘅鐵路綫。條綫由香港島，經九龍西，去到荃灣。喺1982年5月10號通車，因為總站設喺荃灣，所以叫荃灣綫。2004年為止，荃灣綫總共有16個車站，當中有8個係轉車站（荔景站、美孚站、太子站、旺角站、油麻地站、尖沙咀站（可以行去尖東站乘屯馬綫）、金鐘站、中環站（可以行去香港站乘東涌綫或者機場快綫），係香港地鐵最繁忙嘅路綫嚟。當中荃灣站、葵興站、葵芳站同埋荔景站4個車站係架空或者地面，其餘全部喺地底。荃灣綫列車一列8卡，喺路綫圖裏面用**紅色**代表。

路綫圖
---

港鐵荃灣綫路線圖（按真實地形繪畫）

歷史
--

港鐵荃灣綫葵興站往大窩口嘅隧道
港鐵荃灣綫太子站
### 地下鐵路嘅誕生同埋早期系統（1967-1970）

荃灣綫，喺1960年中研究興建地鐵計劃就有，係4條路綫之一。佢落成之後嘅設計，同初期規劃好唔同。主要係車站名，同埋荃灣衞星城市裏面嘅站位唔同。初期計劃嘅終點站「荃灣西站」，係喺家下荃灣站重要西嘅山谷，以方便第時伸到去屯門。2003年開通嘅九廣西鐵（而家嘅西鐵綫）嗰個站唔係原先嗰個「荃灣西站」。除此之外，荃灣站到荔景站一段，最初設計係起喺地底，係經葵涌貨櫃碼頭一帶，而唔係好似家下咁起喺高架橋上面。重有九龍佐敦站同尖沙咀站都係轉車站。

### 修正早期系統（1974-1975）

### 香港整體運輸研究（1976-1977）

1976年，政府再邀請顧問公司，對香港嘅交通發展作出研究，發表首份《香港整體運輸研究》，當中建議興建地鐵荃灣綫。

1977年，荃灣綫工程獲批，隨即動工。雖然九龍彌敦道一段，1979年已經起好兼行緊，但係荃灣站到深水埗站一段，就要到1982年5月10號先正式投入服務。所有位於深水埗區嘅車站（深水埗站、長沙灣站、荔枝角站同埋美孚站），要喺荃灣綫通車之後一個禮拜，先至有得用。

荃灣綫有最少8個車站嘅名，同最初計劃嘅名稱唔同。中環站、油麻地站同旺角站，最初係用街道命名，分別係遮打道、窩打老道同埋亞皆老街，後來先改成地區名。此外，旺角站本來係計劃起喺比而家更北嘅位置，並無太子站；而深水埗站原本計劃係起喺比而家南啲嘅位置。

另外，美孚站本來叫做「荔枝角站」；而荔枝角站就叫「長沙灣站」；長沙灣站應該叫做「蘇屋站」。位於荃灣區嘅葵芳站本來係叫「垃圾灣站」，呢個名係取自葵芳填海前嘅海灣，即係垃圾灣（又叫醉酒灣）。而葵興站本來係叫「葵涌站」。葵芳站、葵興站、荔枝角站同埋長沙灣站4個車站，都喺通車前改做而家嘅名。美孚站就由「荔枝角站」改名做「荔灣站」。其餘車站嘅中文名都喺開幕前全部改番。最終「荔灣站」亦都喺1985年改做現時嘅「美孚站」。

### 東涌綫轉車站（1997）

東涌綫正式落實興建嗰陣，荃灣綫要個轉車站，唔係乘客就要坐晒全程去中環站，先至可以喺香港站轉東涌綫。地鐵選擇咗荔景站做轉車站，於是荃灣綫北行路軌要重鋪，荔景站月台改成雙層，以便騰個位出來同東涌綫轉車。新月台喺1997年7月2號正式啟用，比東涌綫早成年。

### 九廣鐵路轉車站（2003-2005）

九廣鐵路公司起成九廣西鐵（而家嘅西鐵綫）同埋九廣東鐵（而家嘅東鐵綫）尖沙咀支綫，地鐵站亦有改動配合。美孚站同埋尖沙咀站要起多咗出入口，同埋有行人隧道分別駁去九廣鐵路嘅美孚站同埋尖東站。2003年，美孚站嘅轉乘通道（D出口），喺九廣西鐵（而家嘅西鐵綫）通車嗰日同時啟用，乘客可以直接行行人通道去西鐵美孚站；而尖沙咀站同東鐵尖東站之間嘅轉乘通道（即係F、G出口），G出口喺2004年10月24號同九廣東鐵（而家嘅東鐵綫）尖沙咀支線通車一齊啟用，連接尖東站麼地道嘅行人隧道。至於F出口就要到2005年3月30號先至啟用，連接尖東站中間道行人隧道。

用車
--

全線採用英製都城嘉慕電動列車（M-Train），總共36列，一列8卡，由通車用到家下，不過1998年到2001年間，都全部翻新過。車以英製都城嘉慕電動列車第2a代車卡為主，第2a代車卡係英製列車之中佔最多嘅車卡。2004年初亦曾有用過南韓造車卡。

|  |  |  |
| --- | --- | --- |
| **下行***（往中環）* | 都城嘉慕電動列車車廂編組 | *（往荃灣）***上行** |
|  |
| AXXX*（單數號碼）* - CXXX*（單數號碼）* - DXXX - B4XX - C4XX - DXXX - CXXX*（雙數號碼）* - AXXX*（雙數號碼）* |

* 都城嘉慕電動列車車廂編組註解：
	+ AXXX - 有駕駛室負責操控嘅動力車廂
	+ B4XX - 操控嘅動力車廂動力推動卡
	+ CXXX/C4XX - 附集電弓嘅電力車廂
	+ DXXX - 拖卡

車站一覽‧接駁路線
---------

| 車站套色同埋名 | 喺邊區 | 車站接駁 | 啟用日期 |
| --- | --- | --- | --- |
| **荃灣綫** |
| **荃灣** | 荃灣區 |  | 1982年5月10號 |
| **大窩口** |  |
| **葵興** | 葵青區 |  |
| **葵芳** |  |
| **茘景** | 東涌綫 |
| **美孚** | 深水埗區 | 屯馬綫 | 1982年5月17號 |
| **茘枝角** |  |
| **長沙灣** |  |
| **深水埗** |  |
| **太子** | 油尖旺區 | 觀塘綫 | 1982年5月10號 |
| **旺角** | 觀塘綫 | 1979年12月31號 |
| **油麻地** | 觀塘綫 | 1979年12月22號 |
| **佐敦** |  | 1979年12月16號 |
| **尖沙咀** | 屯馬綫 |
| **金鐘** | 中西區 | 港島綫、南港島綫或東鐵綫 | 1980年2月12號 |
| **中環** | 港島綫可以經香港站轉東涌綫或機場快綫 |
| **附註** |
| **KTL** **KTL** **KTL** **KTL** 由於荃灣綫而家行嘅呢一段係屬於修正早期系統嘅原有路段，所以以修正早期系統嘅啟用日期為準。

**TWL** 荃灣綫列車曾經喺1982年5月10號至16號間以唔停站方式途徑呢個站，但係車站喺同一年嘅5月17號先至正式啟用。
**ETS** 用八達通轉車要先出入閘，單程票乘客就要喺轉車期間買過張單程票。
**SIL** 根據港鐵公司提出嘅南港島綫方案，會起**南港島綫東段**同**南港島綫西段**，為港島南區提供鐵路服務。南港島綫東段將會喺2015年或之前通車，而西段就未確定幾時通車。
**MKE** 旺角站唔係接駁東鐵綫旺角東站嘅車站，但係可以經行人天橋行10至15分鐘去車站。
**TWW** 荃灣站並唔係接駁屯馬綫荃灣西站嘅車站，但係可以利用八達通免費轉專線小巴95K或者行大概15至20分鐘去車站。 |

  


| * 睇
* 傾
* 改
港鐵交通服務 |
| --- |
| 重型同中型鐵路系統 | 

|  |  |
| --- | --- |
| 營運緊 | 觀塘綫 · 荃灣綫 · 港島綫 · 東涌綫 · 機場快綫 · 將軍澳綫 · 迪士尼綫 · 屯馬綫 · 東鐵綫 · 南港島綫 |
| 建議緊 | 屯門南延綫 · 南港島綫西段 · 北港島綫 · 北環綫 |

 |
| 輕型鐵路系統 | 輕鐵（505綫 · 507綫 · 610綫 · 614綫 · 614P綫 · 615綫 · 615P綫 · 705綫 · 706綫 · 751綫 · 751P綫 · 761P綫） |
| 城際鐵路 | 城際客運服務（廣九直通車 · 京九直通車 · 滬九直通車） ·  廣深港高速鐵路（香港段） |
| 接駁巴士服務 | 港鐵巴士 · 港鐵接駁巴士 · 機場快綫穿梭巴士 |
| 其他交通服務 | 香港國際機場旅客捷運系統 · 八達通收費系統 |
| 附屬公司同埋其他服務，請睇港鐵同埋香港鐵路有限公司 |